คําสั่งกรมบังคับคดีที่ 515/2546เรื่อง การดําเนินคดีล้มละลายที่ไม่มีทรัพย์สิน--------------------- โดยที่ประเทศไทยประสบปัญหาการขาดสภาพคล่องทางการเงินอันเนื่องมาจากสภาวะวิกฤติ เศรษฐกิจส่งผลให้การบังคับคดีล้มละลายมีปริมาณเพิ่มขึ้นอย่างรวดเร็ว ประกอบกับลูกหนี้ที่ถูกบังคับคดี ล้มละลายส่วนใหญ่จะไม่มีทรัพย์สินให้เจ้าพนักงานพิทักษ์ทรัพย์ดําเนินการจําหน่ายและนํามาชําระหนี้ให้แก่ บรรดาเจ้าหนี้ การดําเนินการตามขั้นตอนของกฎหมายล้มละลาย ไม่อาจเอื้อประโยชน์ให้แก่บรรดาเจ้าหนี้ และเป็นผลให้กรมบังคับคดีที่มีอัตรากําลังของเจ้าพนักงานพิทักษ์ทรัพย์ไม่เพียงพอต่อปริมาณงานที่เพิ่มขึ้น ไม่สามารถปฏิบัติงานบังคับคดีล้มละลายในส่วนที่มีทรัพย์สินได้อย่างรวดเร็ว ดังนั้น เพื่อเป็นการเร่งรัด การบังคับคดีล้มละลายเป็นไปอย่างรวดเร็วและมีประสิทธิภาพยิ่งขึ้น รวมทั้งไม่มีผลกระทบต่อผู้มีส่วนได้ เสียทุกฝ่าย จึงเห็นสมควรให้ลดขั้นตอนการปฏิบัติหน้าที่ของเจ้าพนักงานพิทักษ์ทรัพย์ในคดีล้มละลายที่ ไม่ปรากฏทรัพย์สินของลูกหนี้ และเพื่อให้การปฏิบัติหน้าที่ของเจ้าพนักงานพิทักษ์ทรัพย์เป็นไปในแนวทาง เดียวกัน จึงมีคําสั่งให้เจ้าพนักงานพิทักษ์ทรัพย์ถือปฏิบัติดังต่อไปนี้ข้อ ๑ ในการปฏิบัติหน้าที่ของเจ้าพนักงานพิทักษ์ทรัพย์สําหรับคดีล้มละลายที่ไม่มีทรัพย์สิน ของลูกหนี้ มิให้นําคําสั่งกรมบังคับคดีที่ 112/2546 เรื่อง การปฏิบัติหน้าที่ของเจ้าพนักงานพิทักษ์ทรัพย์ ลงวันที่ 13 มีนาคม 2546 มาใช้บังคับข้อ ๒ คดีล้มละลายที่ไม่มีทรัพย์สิน หมายความถึง คดีล้มละลายที่ไม่มีการยื่นคําขอรับชําระหนี้ ตามมาตรา 96 ไม่มีการตรวจสอบทรัพย์หลักประกันตามมาตรา 95 แห่งพระราชบัญญัติล้มละลาย พุทธศักราช 2483 ไม่มีการยึดทรัพย์ของลูกหนี้ไว้ในคดีแพ่ง ในกรณีลูกหนี้เป็นนิติบุคคล เมื่อได้ตรวจสอบ เอกสารทางทะเบียนแล้วหุ้นของลูกหนี้ต้องชําระครบถ้วน และจากการสอบสวนกิจการและทรัพย์สินของ ลูกหนี้จะต้องไม่ปรากฏว่าลูกหนี้มีทรัพย์สินอื่นใดอีก และลูกหนี้ไม่ประสงค์จะยื่นคําขอประนอมหนี้ก่อน ล้มละลายหรือลูกหนี้ไม่มาให้การสอบสวนเกี่ยวกับกิจการและทรัพย์สินต่อเจ้าพนักงานพิทักษ์ทรัพย์ตาม กําหนดนัดและเจ้าพนักงานพิทักษ์ทรัพย์ได้รายงานศาลขอให้ออกหมายจับข้อ ๓ ก่อนวันนัดตรวจคําขอรับชําระหนี้ เจ้าพนักงานพิทักษ์ทรัพย์พบว่าคดีล้มละลายคดีหนึ่ง คดีใดเป็นคดีล้มละลายที่ไม่มีทรัพย์สิน เมื่อถึงวันนัดตรวจคําขอรับชําระหนี้ ให้เจ้าพนักงานพิทักษ์ทรัพย์จดรายงานงดดําเนินการสํานวนคําขอรับชําระหนี้ไว้ จนกว่าเจ้าพนักงานพิทักษ์ทรัพย์จะสามารถรวบรวม ทรัพย์สินของลูกหนี้ได้ และแจ้งให้เจ้าหนี้ทราบ พร้อมทั้งให้เจ้าหนี้สืบหาทรัพย์สินของลูกหนี้มาแลงภายใน วันประชุมเจ้าหนี้ครั้งแรก และหากเจ้าหนี้ไม่มาแถลงหรือไม่มาร่วมประชุมตามกําหนดนัด จะถือว่าเจ้าหนี้ ไม่สามารถสืบหาทรัพย์สินของลูกหนี้ได้ และไม่คัดค้านในการที่เจ้าพนักงานพิทักษ์ทรัพย์จะรายงานขอให้ ศาลมีคําสั่งปิดคดีตามแบบรายงานการตรวจคําขอรับชําระหนี้ คดีล้มละลายที่ไม่มีทรัพย์สินทางคําสั่งนี้ข้อ ๔ เมื่อเจ้าพนักงานพิทักษ์ทรัพย์พบว่าคดีล้มละลายคดีหนึ่งคดีใดเป็นคดีล้มละลายที่ไม่มี ทรัพย์สินภายหลังการตรวจคําขอรับชําระหนี้ ให้เจ้าพนักงานพิทักษ์ทรัพย์จดรายงานงดดําเนินการสํานวน คําขอรับชําระหนี้ไว้ จนกว่าเจ้าพนักงานพิทักษ์ทรัพย์จะสามารถรวบรวมทรัพย์สินของลูกหนี้ได้และกําหนด นัดประชุมเจ้าหนี้ครั้งแรกข้อ ๕ ในการประกาศเจ้าพนักงานพิทักษ์ทรัพย์ เรื่อง นัดประชุมเจ้าหนี้ครั้งแรกในคดี ล้มละลายที่ไม่มีทรัพย์สิน ให้เจ้าพนักงานพิทักษ์ทรัพย์แจ้งให้เจ้าหนี้มาแถลงเกี่ยวกับทรัพย์สินของลูกหนี้ให้ เจ้าพนักงานพิทักษ์ทรัพย์ทราบภายในวันนัดประชุมเจ้าหนี้ครั้งแรก หากเจ้าหนี้ไม่แถลงหรือไม่มาร่วม ประชุมตามกําหนดนัดจะถือว่าเจ้าหนี้ไม่สามารถสืบหาทรัพย์สินของลูกหนี้ได้ และไม่คัดค้านในการที่ เจ้าพนักงานพิทักษ์ทรัพย์จะรายงานขอให้ศาลมีคําสั่งปิดคดีในหัวข้อปรึกษาวิธีจัดการทรัพย์สินของลูกหนี้ ตามแบบประกาศและรายงานการประชุมเจ้าหนี้ครั้งแรกท้ายคําสั่งนี้ข้อ ๖ สําหรับคดีที่ไม่มีทรัพย์สิน ซึ่งได้ประชุมเจ้าหนี้ครั้งแรกหรือศาลได้มีคําพิพากษาให้ ล้มละลายแล้ว แต่เจ้าพนักงานพิทักษ์ทรัพย์ยังมิได้รายงานขอให้ศาลมีคําสั่งปิดคดี ให้เจ้าพนักงานพิทักษ์ทรัพย์ จดรายงานงดดําเนินการสํานวนคําขอรับชําระหนี้ไว้ จนกว่าเจ้าพนักงานพิทักษ์ทรัพย์จะสามารถรวบรวม ทรัพย์สินของลูกหนี้ได้ และหมายนัดเจ้าหนี้ให้มาแถลงผลการสืบหาทรัพย์สินของลูกหนี้ภายใน 30 วัน นับแต่วันได้รับหมายนี้ หากเจ้าหนี้ไม่มาแถลงตามกําหนดนัดจะถือว่าเจ้าหนี้ไม่สามารถสืบหาทรัพย์สินของ ลูกหนี้ได้ และไม่คัดค้านในการที่เจ้าพนักงานพิทักษ์ทรัพย์จะรายงานขอให้ศาลมีคําสั่งปิดคดี ทั้งนี้ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 18 กันยายน 2546 (ลงชื่อ) ไกรสร บารมีอวยชัย (นายไกรสร บารอวยชัย) อธิบดีกรมบังคับคดี